作者：史浩
词牌/韵律：望海潮

paragraphs: 烟笼香径，霞舒花砌，东君绣出芳辰。
蝶羽弄轻，鸾声啭巧，嬉嬉舞态歌唇。
纶制出严宸。
曳耀春品服，荣锡绯银。
向此华涂要路，颜色倍精神。
珠帘碧甃方新。
有兰堂快目，水榭通津。
玉斝蘸清，金虬蔼翠，轮蹄尽集簪绅。
偕老指双椿。
望武林咫尺，同上青云。
异日重为此会，应羡凤池人。